Styret

 Steinkjer, 01.09.2022

**PROTOKOLL FRA STYREMØTE I FFO TRØNDELAG 7/2022 – 1. SEPTEMBER 2022 KL. 1000 - 1430 VED FFO TRØNDELAGS SINE KONTORER I STEINKJER**

Til stede: Olav Malmo, Ingrid Hallan, Anne Norunn Vada, Tone Bratseth, Aud-Torhild Andersen (teams) og Margareth Berg (teams).

Meldt forfall: Mona Lersveen, Beate Moksnes og Roger Dragsten Moe.

**SAKLISTE:**

**Beslutningssaker:**

131/2022 Godkjenning av innkalling og sakliste.

132/2022 Godkjenning av protokoll fra 01.06.2022

133/2022 Brukerrepresentant St.Olavs hospital.

134/2022 Trondheim rehabiliteringssenter – brukerrepresentant.

135/2022 Ungdomsrepresentasjon i innspillsmøte om opptrappingsplan for psykisk helse – Statsforvalteren.

136/2022 Gemininsentret for helsefremmede arkitektur og omgivelser – seminar 18. oktober 2022 kl. 1230 – 1800

137/2022 Regnskapsrapport pr. 31.07.2022.

**Diskusjonssaker:**

138/2022 Folkehelsekonferansen 2022.

139/2022 Barnekoordinator i kommunene i Trøndelag.

140/2022 Funksjonstid som brukerrepresentant ved St.Olavs hospital

141/2022 Kommunaleråd for funksjonshemmede – hvordan jobbe med dette frem til juni/august 2023?

142/2022 Rekruttering av brukerrepresentanter – dialogmøte med organisasjonene.

143/2022 Tolketjenesten i Trøndelag

144/2022 NAV Hjelpemiddelsentral – møte 25. august 2022.

**Orienteringssaker:**

145/2022 Kontingent og medlemstall i Trøndelag

146/2022 Fadderuka Trondheim

147/2022 Dialogmøter med brukerrepresentanter

148/2022 Verdensdagen for psykisk helse – Steinkjer kommune

149/2022 Årshjul pr. dagsdato

150/2022 Funker for meg – status

151/2022 Skolebesøk videregående skoler

152/2022 ABC Hodebra

153/2022 Bruker og Etat møtes 2022

154/2022 Eventuelt

Eventuelle forfall meldes så snart som mulig.

Med vennlig hilsen

For FFO Trøndelag

Olav Malmo Kari Frøseth Johansen

Nestleder fylkessekr.

**SAKLISTE:**

**Beslutningssaker:**

**131/2022 Godkjenning av innkalling og sakliste.**

Vedtak: Godkjenning av innkalling og sakliste.

**132/2022 Godkjenning av protokoll fra 01.06.2022**

Vedtak: Protokoll fra 01.06.2022 godkjennes.

**133/2022 Brukerrepresentant St.Olavs hospital.**

 Brukerrepresentant til pasientforløp Hidrosadenitt ved St.Olavs hospital

Vedtak: FFO Trøndelag forslår Stig Marius B. Åsgård etter forslag fra Psoriasisforbundet.

**134/2022 Trondheim rehabiliteringssenter – brukerrepresentant.**

Brukerrepresentant til arbeidsgruppe for Trondheim rehabilitering. Trondheim rehabilitering er under bygging og skal stå ferdig høsten 2023. Dagens rehabiliteringsavdelinger ved Nidarvoll og Søbstad helsehus, med til sammen 72 døgnplasser, flyttes til det nye sentret.

Rehabiliteringssentret skal ivareta flere nye funksjoner. Sentret skal blant annet jobbe for gode pasientforløp i kommunen, være en arena for utvikling av velferdsteknologi, og legge til rette for utdanning og forskning. Det forventes at sentret skal være pådriver for utvikling av rehabiliteringsområdet i Trondheim kommune. Derfor er det ønskelig med brukerrepresentant.

Vedtak: FFO Trøndelag oppnevner Roger Dragsten Moe som brukerrepresentant ved Trondheim rehabiliteringssenter.

**135/2022 Ungdomsrepresentasjon i innspillsmøte om opptrappingsplan for psykisk helse – Statsforvalteren.**

 Statsforvalteren ønsker at ungdommer skal delta i innspillsmøte om opptrappingsplanen for psykisk helse den 30. september 2022. Forespørsel sendt til aktuelle organisasjoner.

Vedtak: FFO Trøndelag oppnevner følgende ungdommer til å delta:

Vendelin Fredin Risvik, Kent-Andre Breding Lersveen og Serine Ahlin alle representanter fra ADHD Norge Nord-Trøndelag.

Styret reager på at ikke slike typer henvendelser sendes til FFO, slik at alle organisasjoner inne psykisk helse får anledning til å delta. FFO Trøndelag ber om ett møte med Statsforvalteren om brukermedvirkning.

**136/2022 Gemininsentret for helsefremmede arkitektur og omgivelser – seminar 18. oktober 2022 kl. 1230 – 1800**

 Geminisentret HelsA har som visjon å utvikle et internasjonalt fremragende senter hvor kunnskap, utdanning og forskning samlet bidrar til en samfunnsutvikling fer fokus på fysiske rammer for en god folkehelse utgjør en naturlig del av det å skape et bedre samfunn.

 De holder ett årlig seminar og i 2022 vil de fokusere på nabolagsutvikling og medvirkning i folkehelsesammenheng.

 Endelig program ikke kommet ennå.

Vedtak: FFO Trøndelag ønsker å delta på dette seminaret, hvem som deltar er litt avhengig av programmet. Max 3 personer fra styret. Program sendes styret så snart dette er mottatt.

**137/2022 Regnskapsrapport pr. 31.07.2022.**

Regnskapsrapport pr. 31.07.2022 lagt frem.

Vedtak: Regnskapsrapport pr. 31.07.2022 tas til orientering.

**Diskusjonssaker:**

**138/2022 Folkehelsekonferansen 2022.**

Folkehelsekonferansen 2022 arrangere fredag 7. oktober 2022 kl. 0915 – 1500 ved Campus Røstad.

Hovedtema – Hvordan kan vi styrke de unges helse og tro på framtida?

Helseminister Ingvild Kjerkol kommer og skal snakke om ny folkehelsemelding våren 2023 – hva er viktigst i framtidas folkehelsepolitikk?

Samt at årets Villmarking 2022 Sigrid Rohde kommer. Hun vil holde ett innlegg sammen med Are Lerstein fra Medvandrerne som har lang erfaring fra livet med rusutfordringer. Kan naturen hjelpe mennesker til bedre helse og økt livskvalitet?

Konferanseavgift kr. 500,-

Ønsker FFO Trøndelag og delta her?

Underkonferansen blir det arrangert et Folkehelseting. Formålet er at så mange som mulig kan komme til orde på folkehelsekonferansen, og alle får høre hva folk er opptatt av for tiden. Som i Stortinget, blir dette en talerstol der deltakerne kan fremme en sak de brenner for i løpet av en kort tidsramme på 3 minutter, og et presidentskap som holder orden på talere og tid.

Ønsker FFO Trøndelag og fremme sak til Folkehelse tinget? Hva skal det evt. være?

Folkehelseprisen 2022 – Under konferansen vil det også bli utdelt folkehelseprisen 2022. Forslagfrist til å sende inn forslag her er 15.09.2022. Ønsker FFO Trøndelag og foreslå noen til Folkehelseprisen 2022?

Vedtak: Anne Norunn Vada, Margareth Berg og Olav Malmo deltar, samt at sekretariatet gis mulighet til å delta.

 FFO Trøndelag ønsker å fremme sak til folkehelsetinget – vi velger å fokusere på mangel på helsepersonell og fastlegekrisen.

FFO Trøndelag sender inn forslag til folkehelseprisen.

**139/2022 Barnekoordinator i kommunene i Trøndelag.**

Lovfestet rett til barnekoordinator er en del av den forrige regjeringens likeverdreform. Denne rollen skal etter planen være på plass i alle kommuner fra 1. august 2022 – er den det?

I Lov om endringer i velferdstjenestelovgivningen (samarbeid, samordning og barnekoordinator) står følgende:

*«§ 7-2 a. Barnekoordinator

For familier som har eller venter barn med alvorlig sykdom, skade eller nedsatt funksjonsevne, og som vil ha behov for langvarige og sammensatte eller koordinerte helse- og omsorgstjenester og andre velferdstjenester, skal kommunen oppnevne en barnekoordinator dersom foreldrene eller den som samtykker på vegne av barnet, ønsker dette.

Barnekoordinatoren skal sørge for
a. koordinering av det samlede tjenestetilbudet,
b. å ha oversikt over og bidra aktivt til å ivareta kommunens ansvar for nødvendig oppfølging og tilrettelegging for familien og barnet i form av tilbud om eller ytelse av helse- og omsorgstjenester og andre velferdstjenester,
c. at familien og barnet får nødvendig informasjon og helhetlig veiledning om*

*helse- og omsorgstjenestetilbudet,
d. at familien og barnet får nødvendig informasjon og helhetlig veiledning om andre velferdstjenester og relevante pasient- og brukerorganisasjoner, at familien og barnet gis veiledning i deres kontakt med disse, og at det formidles kontakt eller henvisning videre til slike tjenester eller organisasjoner og
e. fremdrift i arbeidet med individuell plan.

Kommunens plikt til å oppnevne barnekoordinator gjelder frem til barnet fyller 18 år.*

FFO Trøndelag skal ha dialogmøte med sine representanter i kommunale råd for funksjonshemmede den 8. september (på teams) og da vil Berit Therese Larsen fra FFO Nasjonalt innlede om denne saken.

Vedtak: FFO Trøndelag sender en henvendelse til kommunene i Trøndelag og ber om tilbakemelding på følgende:

Hvor langt har dere kommet i prosessen?
- Hva er de økonomiske og menneskelige rammene som er bevilget til koordinatorrollen? Hvilken stillingsandel har rollen fått i kommunen
- Hvordan er de lovpålagte medvirkningsrådene involvert i arbeidet?
- Hvilke tiltak iverksetter kommunen for å sikre at rollen som barnekoordinator fungerer i henhold til intensjonen?

* Hvordan blir dette informert om til familier som har utbytte av barnekoordinator?

Tilbakemeldingene sendes FFO Nasjonalt.

**140/2022 Funksjonstid som brukerrepresentant ved St.Olavs hospital.**

FFO Trøndelag har stilt spørsmålet til Helse Midt-Norge vedr. funksjonstid over 6 år – hvis en representant tar pause i en periode på 2 år om vedkommende da kan starte på en ny periode?

Svaret fra Helse Midt-Norge er – Dersom man praktiserer unntaket, så kan vedkommende starte på nytt igjen, dersom man velger å se bort fra unntaket, kan ikke vedkommende starte på igjen dersom hun/han allerede har «brukt opp» sin tilmålte periode.

Vedtak: FFO Trøndelag sender henvendelse til styret ved St.Olavs hospital, vedr. dette unntaket.

**141/2022 Kommunale råd for funksjonshemmede – hvordan jobbe med dette frem til juni/august 2023?**

 Hvordan ønsker FFO Trøndelag denne prosessen i 2023?

Vedtak: FFO Trøndelag sender en forespørsel til våre medlemsorganisasjoner og ber de foreslå kandidater til alle kommunene i Trøndelag.

**142/2022 Rekruttering av brukerrepresentanter – dialogmøte med organisasjonene.**

 På ett tidligere styremøte ble det bestemt av vi skulle ha ett dialogmøte med organisasjonene vedr. rekruttering?

Vedtak: FFO Trøndelag inviterer organisasjonene til ett teamsmøte fra kl. 1800 – 2000 i januar/februar 2023, der dette er tema. Dette ses i sammenheng med at det blant annet skal oppnevnes representanter til kommunale råd i 2023.

 Dette møtet vil det bli informert om den 3. desember, slik at organisasjonene er forberedt på at det vil komme.

**143/2022 Tolketjenesten i Trøndelag.**

 Har vært i dialog med Døveforeningen avd. Nord og tolketjenesten om denne saken. Trøndelag har best dekning av tolk av alle fylker i landet. Hvis man evt. skal jobbe videre med denne saken, bør man arbeide får å få flere stillingshjemler.

Vedtak: Sekretariatet sender en henvendelse til de andre fylkes-FFOene om de har kjennskap til hvordan situasjonen er i deres fylker.

 Vi undersøker om det finnes noen statistikk på dette hos NAV Trøndelag –hvor ofte må man gi avslag på tolk? Forskjeller på tegnspråk tolk/ skrivetolk? Tid på døgnet / uken bestillingen gjelder, når blir det gitt mest avslag?

**144/2022 NAV Hjelpemiddelsentral – møte 25. august 2022.**

 Det vil bli orientert fra dette møte. FFO Trøndelag synes det er merkelig at ikke kommuner og brukerorganisasjoner har fått dette på høring.

Vedtak: FFO Trøndelag gir tilbakemelding på at vi ønsker 2 lokasjoner i Trøndelag – Trondheim og Steinkjer. Dette med tanke på brukerne av hjelpemiddelsentralene og reiser avstander i fylket. FFO Trøndelag mener at det er ikke nødvendig å bare fokusere på nybygg, men også se på bygningsmasse som allerede er tilgjengelig. FFO Trøndelag vurdere et media oppslag om saken.

**Orienteringssaker:**

**145/2022 Kontingent og medlemstall i Trøndelag**

 Fra 2022 blir kontingent systemet for fylkes-FFO endret.

 I Trøndelag er det ett samlet medlemstall i våre organisasjoner pr. 31.12.2021 – 32053 personer.

 Dette vil si at det er 3 fylker som har flere medlemmer enn oss og det er Oslo, Viken og Vestland.

 Kontigenten beregnes nå på følgende måte:

 Medlemstall 33%

 Grunnbeløp 33%

 Geografi 34%

 Dette vil si at Trøndelag vil motta en medlemskontigent på kr. 61.786,-

Vedtak: Tas til orientering.

**146/2022 Fadderuka Trondheim**

 Fadderuka i Trondheim begynte 15. august 2022, etter en helhetsvurdering valgte vi ikke å stille med stand disse ukene.

Vedtak: Tas til orientering.

**147/2022 Dialogmøter med brukerrepresentanter.**

 FFO Trøndelag skal ha dialogmøte med våre representanter ved rehabiliteringsinstitusjonene onsdag 25. august.

 Dialogmøte med våre brukerrepresentanter i kommunale råd for funksjonshemmede skal vi ha 8. september, her har Berit Larsen sagt ja til å delta for å snakke om barnekoordinator.

Vedtak: Tas til orientering.

**148/2022 Verdensdagen for psykisk helse – Steinkjer kommune**

 Orientering om planlagt program for dagen som skal arrangeres 6. oktober 2022. Invitasjonene sendes ut ganske snart.

Vedtak: Tas til orientering,

**149/2022 Årshjul pr. dagsdato**

 Oppdatert årshjul følger vedlagt – dette om en «mal for styret»

Vedtak: Tas til orientering.

**150/2022 Funker for meg – status**

 Orientering om status på dette prosjektet pr. dags dato. To film manuskript er ferdig på områdene bevegelseshemmede og sansetap. Dette jobbes nå med en film ide som går på psykisk helse.

Vedtak: Tas til orientering.

**151/2022 Skolebesøk videregående skoler.**

 Nå er det skolestart igjen, og etterspørselen har begynt. Vi har allerede til nå fått hevendelse fra 2 forskjellige videregående skoler.

Vedtak: Tas til orientering.

**152/2022 ABC Hodebra**

 Orientering om programmet så langt. Utsending av invitasjon er snart klart for utsending.

Vedtak: Tas til orientering.

**153/2022 Bruker og Etat møtes 2022**

 Orientering om status til arrangementet Bruker og Etat møtes 2022.

Vedtak: Tas til orientering.

**154/2022 Eventuelt.**

1. **Referansegruppe i TT-ordningen.**

Arild Øyan fra Blindeforbundet har vært FFO Trøndelag sin representant i referansegruppe for nye retningslinjer for TT ordningen i Trøndelag. Han har nå fått seg stilling i fylkeskommunen som prosjektkoordinator for å få de ulke prosessen i TT-arbeid i havn og må da fratre fra sitt verv i referansegruppen.

Vedtak: FFO Trøndelag oppnevner Aud-Torhild Andersen til ny representant inn gruppen.

1. **Skolekonferansen En skole for alle.**

Det er pr. dags dato litt få påmeldte, kan også sees i sammenheng med det pågående skolestreiken, men vi håper å få gjennomført konferansen som planlagt.

Vedtak: Tas til orientering.

1. **Aktivitetshjelpemidler via NAV.**

Potten for aktivitetshjelpemidler via NAV blir brukt opp i januar. Etter januar får ingen innvilget aktivitetshjelpemidler før neste år. Det samme gjelder hvis et aktivitetshjelpemidlet ditt går i stykker i juni – får du ikke dette reparert før i januar.

Dette er en kjent problematikk for FFO Trøndelag.

Vedtak: FFO Trøndelag sender en hevendelse til FFO Nasjonalt om saken, og hvor den står i dag.

## Gebyr for ikke møt til avtalt time på St Olavs Hospital

Hvis du ikke møter til avtalt time, så kan du bli avkrevd et gebyr.
 For å slippe gebyret må du melde fra tidligere enn 24 timer før timen.

Dette har hjemmel i $7 i [Forskrift om betaling frå pasientar for poliklinisk helsehjelp i spesialisthelsetenesta](https://lovdata.no/dokument/SF/forskrift/2016-12-20-1848). Fra Lovdata, 7. ​Gebyr når pasienten ikkje møter:

Om pasienten ikkje møter opp til avtalt time, og let vera å melda frå tidlegare enn 24 timar føre timen, kan pasienten verta kravd for 1 125 kroner i fråværsgebyr.

Om den avtala timen gjeld poliklinisk helsehjelp innan psykiatri eller rusbehandling, skal det ikkje krevjast høgare gebyr enn 375 kroner.​

Vedtak: Sender henvendelse til Brukerutvalget St.Olav hospital og Pasient og brukerombudet i Trøndelag.

1. **Hjelpestønad**

Når man søker om for eksempel HJELPESTØNAD for eget barn, har man ingen mulighet til å undersøke om hvordan det går med saken på MITT NAV.

Vedtak: Vi tar saken til informasjon. Tar det opp på vårt dialogmøte med NAV representanter senere i høst.

1. **Hjelpemidler**

De fleste hjelpemidler "låst" i fht spesielle diagnoser? For noen kan dette være begrensende, og dette bør det være fokus på.

Vedtak: Brukerrepresentant ved NAV Hjelpemiddelsentral tar denne saken med seg inn i utvalget.

1. **Skoleskyss og bruk av ledsager.**

Barn / ungdom med krav på skoleskyss får ikke ta med seg ledsager, da fylkeskommunen/ATB mener det er nok med sjåfør. Etter opplæringsloven har enkelt krav på dette.

Hvilke retningslinjer gjelder her? Finnes det ankemuligheter?

Vedtak: FFO Trøndelag sender forespørsel til Trøndelag fylkeskommune.